Sfoiy of Lonoikaiuakaliiki. 273 



a luna o ka pali la, hea wale ilio auanei oukoii penei la: 'E Kaikilani alii wahine o 

 Puna e, e aa mai ana oe ke ku a ka lauli pali o Uuli o Hea?' A ina i lohe ole mai, 

 alalia kaliea hou aku oukoii: 



'E Kaikilani alii wahine o Puna-e, 

 E aa mai ana ko ipo ia oe, 

 O ke ku a ka lauli pali o Uli o Heakekoa.' 



Pela auanei oukou e hea aku ai?" 



A lohe ae la lakou i keia olelo a Heakekoa, alalia, hoi aku la ua mau kanaka 

 nei. Ia hoi ana a hiki iluna o ka pali o Kalaupapa, nia Kaomilani, alalia kahea aku la 

 ua mau kanaka nei e like me ke kauoha a Heakekoa. Ma ia kahea mua ana, ia manawa, 

 lohe aku la no o Kaikilani i keia leo kahea nia ka pali, alalia manao ae la oia, ua hiki 

 mai kana ipo. Ia manawa nae a ua o Kaikilani i lohe aku ai, e konane ana laua, aka, 

 i mea e nalo ai ke ano o keia leo e pae nei i luna o ka pali ia Lonoikamakahiki, nolaila, 

 hoonalonalo ae la ua o Kaikilani me ka walaau ano e ma ke konane ana, ma ka hoo- 

 puka ana i keia mau huaolelo : "O ke kui keia, o ka holo keia, mau kawa, ninole ka 

 luna, hapala ka ele, na ke kea ka ai." 



A no ka manao o na kanaka nana i kahea aku aole i lohe o Kaikilani, nolaila, 

 kahea hou aku la ua poe kanaka nei : 



"E Kaikilani alii wahine o Puna-e. 

 E aa mai ana ko ipo ia oe, 

 O ke ku a ka lauli pali o Uli o Heakekoa." 



Ia manawa, lohe ae la o Lonoikamakahiki, he kane o Heakekoa na Kaikilani, 

 me ka manao no ua pae mai ma kekahi wahi o Molokai. 



Maliope iho o ka lohe ana o Lonoikamakahiki i keia leo, alalia, ninau aku oia i 

 ka wahine kaikuahine ona: "E, aloha mai la nae hoi ko ipo ia oe o Heakekoa." Aole 

 nae he ekemu aku o Kaikilani, aka, ua lohe no i ka ninau mai a ke kane, hoolalau wale 

 iho la no ua o Kaikilani: "O ke kui keia, a o ka holo keia, mau kawa, ninole ka luna, 

 hapala ka ele, na ke kea ka ai." Ia manawa, lalau aku la ua o Lonoikamakahiki i ka 

 papa konane, a hahau aku la i ke poo o ka wahine, a eha aku la o Kaikilani, aka, ua 

 koe no nae ke oia. 



Nolaila, huhu nui loa iho la o Lonoikamakahiki, a pono ole kona manao, me ka 

 manao e hoohiki, aole e launa hou me Kaikilani; aka, iloko wale iho no ia ona, aole i 

 hoopuka ma ke akea, alalia, hoomaau ae la oia i kana wahine, a hookaawale aku la. 

 A no keia mea, hoi aku la o Kaikilani i Hawaii, aole i launa hou me Heakekoa, no ka 

 mea, i iho la o Kaikilani, aole e launa hou me Heakekoa; a no ka mea hoi, ina e launa 

 hou me Heakekoa, alalia o ka make ka hope a ke kane (Lonoikamakahiki) ke hana 

 mai mahope, nolaila haalele loa o Kaikilani ia Heakekoa. 



Memoirs B. P. Bisiior Museum. Vol. IV. — 18. 



